**Útmutató**

**e-Papíron benyújtandó ügyintézéshez**

**Kedves Ügyfeleink!**

Az **e-Papír szolgáltatás** (egy olyan levélküldő online felület, ahol közvetlenül ügyfélkapun, cégkapun keresztül, küldhet önkormányzati, hivatali ügyintézéshez szükséges beadványokat (pl. kérelmeket, nyilatkozatokat, adatlapokat, pályázati anyagokat)

itt érhető el:

[**https://epapir.gov.hu/**](https://epapir.gov.hu/)

**A beadáshoz a következőképpen kell eljárni:**

1. Böngészőjében nyissa meg a [**https://epapir.gov.hu**](https://epapir.gov.hu/) weboldalt.
2. Jelentkezzen be ügyfélkapus azonosítójával.
3. A címzett mezőre kattintva válassza ki a **„Budapest Főváros XI. Kerület Újbuda Önkormányzata”** mezőt, majd az **„Egyéb”** ügytípust és témacsoportot.
4. **Ha nem természetes személyként**, hanem gazdasági társaság/alapítvány/egyesület nevében kíván eljárni, pipálja ki az azonosító adatok alatt található **„Cégkapuból küldve szeretnék e-papírt benyújtani”** rubrikát, majd adja meg a képviselt szervezet adószámát és nevét. Szervezet nevében csak ügykezelő vagy adminisztrátor tud e-Papíron keresztül eljárni.
5. Ha ügyének van **előzménye**, írja be az Önkormányzat által adott **hivatkozási számot**.
6. Töltse ki a levél **tárgymezőjét** röviden.
7. A szöveg mező szabadon választott szöveggel kitölthető. Ezt követően kattintson a **„Tovább a csatolmányokhoz”** gombra.
8. Adja hozzá a csatolmányok mezőhöz a küldeni kívánt dokumentumokat. Ezt követően hitelesítse csatolmányait a **„Hitelesítés”** funkcióval.
9. Kattintson a **„Tovább a véglegesítéshez**” mezőre, és a **„Küldés”** gomb megnyomását követően küldeménye perceken belül meg is érkezik tárhelyünkre.
10. Az érkeztetési és letöltési igazolás, valamint a hivatal válasza az **Ügyfélkapus/Cégkapus tárhelyére érkezik majd**, amit a [**tarhely.gov.hu**](http://tarhely.gov.hu/) oldalra történő bejelentkezést követően ér el. (A felület új fejlesztése, hogy a bejövő üzenetek felület, automatikusan kiszűri a rendszerüzeneteket, így a szűrőben ezt ki kell kapcsolni ahhoz, hogy a feladási és letöltési igazolást láthatóvá váljon.)

Az alábbi videón megtekinthet egy példát az e-Papír felületén keresztül

beadott ügyintézés lépéseiről:

[**https://www.youtube.com/watch?v=UtDfoNzKCvo**](https://www.youtube.com/watch?v=UtDfoNzKCvo)